       Z A P I S N I K

                      s 10. sjednice Vijeća Gradske  četvrti Stenjevec
održane 14. ožujka  2022. s početkom u 18,30 sati
u velikoj dvorani PU Susedgrad

Sjednicom predsjedava predsjednik VGČ Stenjevec Ivan Zelenić.
Evidentiranjem članova utvrđeno je da je nazočno  18 članova Vijeća. 
NAZOČNI : Slavica Bilić, Tin Dukanović, Natko Felbar, Goran Furdek, Davorka Horvat,Ivana Kukor, Ivica Marić, Hana Miljanić, Maja Mucko, Marijana Nodilo, Dubravka Rusan, Karmela Martinjak, Franjo Vrbić, Gabriela Tomazić, Sara Vučić, Ivan Zelenić, Marin Živković, Davor Stanković 
NENAZOČNI: Danijel Perić
OSTALI NAZOČNI: Kristina Starčević - voditeljica, Jadranka Gobac- stručni referent
Predsjednik je pozdravio nazočne i otvorio raspravu o verifikaciji Zapisnika s 9. sjednice Vijeća Gradske četvrti Stenjevec.
Nije bilo prijavljenih za raspravu. Predsjednik je predložio glasovanje o verifikaciji zapisnika.
Konstatira se da je jednoglasno s 18 glasova „za“  verificiran Zapisnik s 9. sjednice VGČ 
Stenjevec. 
Predsjednik je upoznao nazočne s nadopunom dnevnog reda i otvorio raspravu. 

Nije bilo prijavljenih za raspravu. Predložio je usvajanje dnevnog reda. 
Konstatira se da je jednoglasno s 18 glasova „za“ usvojen slijedeći: 
                              DNEVNI RED:
1. Plan komunalnih aktivnosti Gradske četvrti Stenjevec u 2022.

2. Prijedlog zaključka o izmjeni članova radnog tijela

3. Prijedlog zaključka o izmjeni Zaključka o imenovanju članova Stožera civilne zaštite Gradske četvrti Stenjevec

4. Prijedlog zaključak o lokacijama za postavljanjem javnih česmi (zdenaca) na području Gradske četvrti Stenjevec

5. Prijedlog zaključka o postavljanju trampolina

6. Prijedlog zaključka o zakupu zemljišta, dio k.č.br. 4155/11 i 4155/12 k.o.Vrapče

7. Prijedlog zaključka o zakupu zemljišta, k.č.br. 2131 k.o.Stenjevec

8. Prijedlog zaključka o postavljanju luna parka, k.č.br. 2131 k.o.Stenjevec

9. Prometna problematika na području Gradske četvrti Stenjevec

10. Informacije, pitanja i prijedlozi
Točka 1. 
Plan komunalnih aktivnosti Gradske četvrti Stenjevec u 2022.

Predsjednik je dao riječ potpredsjednici Maji Mucko kako bi obrazložila prijedlog PKA GČ Stenjevec za 2022. 

Maja Mucko obrazložila je prijedlog plana. 

Predsjednik je otvorio raspravu. 

U raspravi su sudjelovali Ivana Kukor, Kristina Starčević, Ivan Zelenić i Maja Mucko. 

Nakon provedene rasprave predsjednik je stavio prijedlog na glasnovanje. 

Konstatira se da je jednoglasno s 18 glasova „za“ usvojen Plan komunalnih aktivnosti Gradske četvrti Stenjevec u 2022. i nalazi se u prilogu Zapisnika. 
Točka 2. 
Prijedlog zaključka o izmjeni članova radnog tijela
Predsjednik je obrazložio prijedlog i otvorio raspravu. 

Nije bilo prijavljenih za raspravu. 

Predsjednik je stavio prijedlog na glasovanje. 

Konstatira se da je većinom glasova i to sa 16 glasova „za“ i 2 „suzdržana usvojen slijedeći: 

Z A K LJ U Č A K
o osnivanju stalnih radnih tijela Vijeća Gradske četvrti Stenjevec

I.

Vijeće Gradske četvrti Stenjevec ovim aktom osniva svoja stalna radna tijela.

II.

Nazivi i djelokrug rada pojedinih radnih tijela, te njihov sastav je slijedeći:

1. Radno tijelo za promet:

Goran Furdek

Marin Živković

Marijana Nodilo

Davor Stanković

Gabriela Tomazić

2. Radno tijelo za društvena pitanja (obrazovanje, kultura i sport, za mlade i socijalno osjetljive): 

Davorka Horvat

Karmela Martinjak

Hana Miljanić

Sara Vučić

Danijel Perić
3.Radno tijelo za komunalna pitanja, prostorno uređenje i okoliš:


Ivan Zelenić


Dubravka Rusan


Tin Dukanović


Maja Mucko


Franjo Vrbić

III.

Voditelj radnog tijela zaduženog za obavljanje određenih poslova i organizator rada je prvi navedeni član radnog tijela. Dužan je podnositi pismeni izvještaj o radu predsjedniku Vijeća i sudjelovati u obradi pojedine problematike iz njegove nadležnosti

Točka 3.
Prijedlog zaključka o izmjeni Zaključka o imenovanju članova Stožera civilne zaštite Gradske četvrti Stenjevec
Predsjednik je obrazložio prijedlog i otvorio raspravu. 

Nije bilo prijavljenih za raspravu. Predložio je glasovanje o prijedlogu. 

Konstatira se da je većinom glasova i to sa 16 glasova „za“ i 2 „suzdržana“ usvojen slijedeći: 

ZAKLJUČAK

o izmjeni Zaključka o imenovanju članova Stožera civilne zaštite

    Gradske četvrti Stenjevec

1. U Zaključku o imenovanju članova Stožera civilne zaštite Gradske četvrti Stenjevec (Službeni glasnik 22/21), točka 1. mijenja se i glasi:

¨1.U Stožer civilne zaštite Gradske četvrti Stenjevec imenuju se:

· za načelnika: predsjednik Vijeća Gradske četvrti Stenjevec;

· za zamjenika načelnika: potpredsjednica Vijeća Gradske četvrti Stenjevec;

· za članove:

· Davor Stanković, član Vijeća Gradske četvrti Stenjevec;

· Hana Miljanić; članica Vijeća Gradske četvrti Stenjevec;

· Karmela Martinjak; članica Vijeća Gradske četvrti Stenjevec;

· Zvonimir Petrinić, Vatrogasna zajednica Grada Zagreba

· Matija Hrastovski, Gradsko društvo Crvenog križa Zagreb.¨

Točka 4. 
Prijedlog zaključak o lokacijama za postavljanjem javnih česmi (zdenaca) na području Gradske četvrti Stenjevec

Vijeće Gradske četvrti Stenjevec predlaže Gradskom uredu za obnovu, izgradnju, prostorno uređenje, graditeljstvo, komunalne poslove i promet sljedeće lokacije za postavljanje javnih zdenaca (česmi):

	REDNI BROJ
	LOKACIJA - OBJEKT
	MJESNI ODBOR

	1.
	Trg hrvatskih  Pavlina 
	Stenjevec jug

	2.
	Ulica Stenjevec 
	Stenjevec jug

	3.
	Križanje ulice Slavka Batušića i ulice Špansko 
	Špansko jug

	4.
	Kod dječjeg igrališta iza Z centra, križanje ulica Kotarnica i Milana Rešetara 
	Špansko jug

	5.
	OŠ Otona Ivekovića, Ulica S. Pasanca 
	Donja Kustošija

	6.
	Ulica Saliha Alića 
	Malešnica

	7.
	Trg Ivana Kukuljevića
	Špansko sjever

	8.
	Križanje Medarske i Peteranečkog puta
	Vrapče jug

	
	
	

	
	
	
	



Vijeće Gradske četvrti Stenjevec kao najprioriteniju lokaciju predlaže Trg Ivana Kukuljevića.

Točka 5. 
Prijedlog zaključka o postavljanju trampolina
Predsjednik je obrazložio prijedlog zaključka i otvorio raspravu. 

U raspravi je sudjelovao Davor Stanković. 

Nakon provedene rasprave predsjednik je predložio glasovanje o prijedlogu. 

Konstatira se da je većinom glasova i to s 15 glasova „za“ i 3 „suzdržana“ usvojen slijedeći:

ZAKLJUČAK

Vijeće Gradske četvrti Stenjevec suglasno je sa zahtjevom gospodina Roberta Horvateka za promjenu lokacije- preseljenje pokretne naprave, trampolina sa površine javne namjene- pješačke zone, na dijelu k.č.br. 5363/1 k.o. Vrapče, Trg Ivana Kukuljevića – južni dio, pješačka zona (između kč.br. 1 i 14) , na površinu javne namjene- zelenu površinu u Parku hrvatskih dragovoljaca Domovinskog rata- južno od korištene lokacije, na k.č.br. 4220/1 k.o.Vrapče, površine 120 m², u vremenu od 5.3.2022. - 30.9.2022.

Točka 6. 
Prijedlog zaključka o zakupu zemljišta, dio k.č.br. 4155/11 i 4155/12 k.o.Vrapče    
Predsjednik    je dao riječ Karmeli Martinjak kako bi obrazložila prijedlog zaključka. Nakon obrazloženja otvorio je raspravu. 

U raspravi je sudjelovao Franjo Vrbić. 

Nakon provedene rasprave predsjednik je stavio prijedlog na glasovanje. 

Konstatira se da je jednoglasno s 18 glasova „za“ usvojen slijedeći:

ZAKLJUČAK

Vijeće Gradske četvrti Stenjevec suglasno je sa zahtjevom gospođe Ljiljane Tkalec za ponovo sklapanje Ugovora o zakupu neizgrađenog građevinskog zemljišta oznaka dio k.č.br. 4155/11 i dio k.č.br. 4155/12. obje k.o.Vrapče, za uređenje zelenih površina, ali bez parkirališne namjene, na rok od dvije godine te uz nadzor korištenja namjene.

Točka 7. 
Prijedlog zaključka o zakupu zemljišta, k.č.br. 2131 k.o.Stenjevec
Predsjednik je obrazložio prijedlog zaključka i otvorio raspravu. 

U raspravi su sudjelovali Ivana Kukor i Marin Živković.  

Nakon provedene rasprave predsjednik je stavio prijedlog na glasovanje. 

Konstatira se da je jednoglasno s 18 glasova „za“ usvojen slijedeći:

ZAKLJUČAK

Vijeće Gradske četvrti Stenjevec suglasno je sa zahtjevom gospodina Tomislava Roščića za postavljanje pokretne naprave- tri dvorca za napuhavanje, na površinu javne namjene – zelenu površinu, Ulica I.B.Mažuranić- Hrnetička ulica, k.č.br. 2131/1 k.o.Stenjevec, površine 103,25 m², u vremenu od 18.4.- 15.7. 2022.

Vijeća traži pridržavanje javnog reda i mira (ne korištenje jake rasvjete i puštanje glazbe u večernjim satima) zbog neposredne blizine kuća i stambenih zgrada te obavezno izmicanje (strujnih) kablova s površine javne namjene (nogostupa i biciklističke staze) ili osiguravanje rampi za prelazak preko istih kako bi se osigurala sigurnost za pješake i bicikliste.

Točka 8. 

Prijedlog zaključka o postavljanju luna parka, k.č.br. 2131 k.o.Stenjevec
Predsjednik je pročitao prijedlog zaključka i otvorio raspravu. 

Nije bilo prijavljenih za raspravu. 

Predsjednik je stavio prijedlog na glasnovanje.

Konstatira se da je jednoglasno s 18 glasova „za“ usvojen slijedeći:

ZAKLJUČAK

Vijeće Gradske četvrti Stenjevec nije suglasno sa zahtjevom gospođe Sandre Riter za postavljanje pokretne naprave luna parka, na površinu javne namjene – zelenu površinu, Ulica I.B.Mažuranić- Hrnetička ulica, k.č.br. 2131/1 k.o.Stenjevec, površine 500 m², u vremenu od 1.4.- 1.7. 2022.

Isto se ne odobrava zbog korištenja jake rasvjete u večernjim satima i puštanja glazbe a u  neposrednoj blizini nalaze se kuće i stambene zgrade.

Točka 9. 
Prometna problematika na području Gradske četvrti Stenjevec

Predsjednik je otvorio raspravu o prijedlozima zaključaka vezanih uz prometnu problematiku na području Gradske četvrti Stenjevec, a koje su svi članovi Vijeća dobili u pisanom obliku. 

Nije bilo prijavljenih za raspravu. 

Predsjednik je stavio prijedloge na glasovanje: 

Konstatira se da su jednoglasno s 18 glasova „za“ usvojeni slijedeći: 
Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o prometnoj problematici na križanju ulica Zagrebačke – Sokolske i Rudeške i hitan izvid nadležnih službi na terenu kako bi što prije mogli početi radovi na rješenju prometnog problema. 
Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o  pretvaranju Ulice Mikše Pelegrinovića u jednosmjernu ulicu. Ovaj prijedlog prošao već kroz zaključke Vijeća mjesnog odbora i Vijeća gradske četvrti.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o obnovi uspornika u Ulici I. B. Mažuranić od Ulice Donje Vrapče do Ulice Oranice.
Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o obnovi uspornika u Ulici Potočnica od kućnog broja 10 do broja 22.
Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o postavljanju uzdignute pješačke plohe na dijelu k.č. br. 5072 k.o. Vrapče, prije mosta u Ulici Antuna Šoljana (preko potoka Vrapčak).

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o pothodniku ispod pruge Sokolska. Traži se promjena postojećeg prijedloga za pothodnik ispod pruge koji bi bio kraj križanja Poljičke ul. i Radgonske ul. prema Skladišnoj ulici. Umjesto tog prijedloga predlažemo izgradnju pothodnika na Sokolskoj ul. gdje trenutno postoji prijelaz s brkljom.
Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o postavljanju betonskih nepomičnih stupića ˝kalota˝, prepreka koje omogućavaju prolaz interventnih vozila kako bi se spriječilo parkiranje vozila na pješačkom prijelazu i požarnom putu kod Caffe bara Eurotalent, Ul. Stenjevec kbr. 8.
Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o iscrtavanju pješačkog prijelaza na adresi Samoborska cesta 146.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o postavljanju nepomične prepreke radi sprječavanja parkiranja automobila koji bitno smanjuju vidljivost pješačkog prijelaza za vozače na križanju Ulica Miroslava Milića i Ulica Stjepana Majora te tako smanjuju sigurnost prolaska pješaka.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja za smirivanje prometa u Ulici Kotarnica. Naš prijedlog je da se Ulica Kotarnica pretvori u jednosmjernu i da se sa sjeverne strane ulice napravi nogostup. Također, da se na spoju s Ulicom Marije Radić i Kotarnice napravi kružni tok kako bi vozila koja uđu u Ulicu Kotarnica ulazila iz Ulice Milana Rešetara, a izlazila preko Ulice Marije Radić. Molimo da se na dostavni ulaz Z centra postavi rampa kako bi se samo dostavna vozila mogla služiti tim ulazom, a ne da služi kao prelazak sa Zagrebačke Avenije u Ulicu Kotarnica i obrnuto.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o postavljanju uzdignutog pješačkog prijelaza/uzdignute plohe K36 i prateće signalizacije na prijelazu ceste nasuprot Ulice Drage Gervaisa 1, prema dječjem igralištu unatoč postojanju dva pješačka prijelaza u blizini ( jedan na 75 metara, a drugi na 95 metara od tražene lokacije ).
Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o postavljanju K36 uzdignute plohe s odgovarajućom signalizacijom na cestovnom prijelazu između Ulica Drage Gervaisa 7 i Drage Gervaisa 14, na istočnoj strani križanja.
Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja da se umjesto postojećeg pješačkog prijelaza na adresi Josipa Strganca kbr. 6 postavi K36 uzdignuta ploha s pješačkim prijelazom uz promjenu ili dodavanje odgovarajuće vertikalne i horizontalne signalizacije.
Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o postavljanju K36 uzdignute plohe na postojećem pješačkom prijelazu uz promjenu ili dodavanje odgovarajuće vertikalne i horizontalne signalizacije, na križanju Ulica Miroslava Milića i Ulica Stjepana Majora.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o  ukidanju parkinga na dijelu Medarske ulice ( jednosmjerni dio) od Zagrebačke ceste do I. Poljskog puta.
Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o postavljanju uspornika i iscrtavanju pješačkog prijelaza u Ulici Cirkovci  kod kućnog broja 76.
Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o postavljanju uspornika u Ulici I. Poljski put 38.

Točka 10. 

Informacije, pitanja i prijedlozi
Predsjednik je informirao nazočne da će se održati edukacija o izmjenama GUP-a. Mjesna samouprava će biti uključena i razmatrat će se prijedlozi i imat će prioritet nad prijedlozima fizičkih osoba. Moći će se sudjelovati s prijedlozima u prenamjeni nekih površina, kao i sudjelovanje u formiranju detaljnih urbanističkih planova. 

Završeno u  19,45  sati.
Zapisničar:
Jadranka Gobac
Predsjednik
   Vijeća Gradske četvrti Stenjevec
Ivan Zelenić, v.r.
1

